**E L Ő T E R J E S Z T É S**

**Szombathely Megyei Jogú Város Közgyűlése Szociális és Lakás Bizottságának**

**2021. december 15-i rendes ülésére**

**Javaslat a Pálos Károly Szociális Szolgáltató Központ és Gyermekjóléti Szolgálat 2022. évi létszám előirányzatával kapcsolatos döntés meghozatalára**

A Pálos Károly Szociális Szolgáltató Központ és Gyermekjóléti Szolgálat vezetője (Továbbiakban: Intézmény) az alábbi kérésekkel fordult a fenntartóhoz.

* A gyermekek védelméről és a gyámügyi igazgatásról szóló 1997. évi XXXI. törvény 40/A. § (7) bekezdése értelmében 2022. január 1. napjától a kijelölt család- és gyermekjóléti központ fogyatékosságügyi tanácsadást biztosít.

 A tanácsadás keretében a gyermekjóléti központ elősegíti a fogyatékossággal élő emberek és családtagjaik információhoz, szolgáltatásokhoz való akadálymentes hozzáférését, valamint az egyenlő esélyű hozzáférés megvalósulását.

 Az Intézmény kijelölésre került a tanácsadói tevékenység ellátására 2 fő tanácsadói létszámmal. A feladat ellátásához szükséges összeget az állam a központi költségvetésből teljes egészében biztosítja, tehát az önkormányzat részéről pénzügyi fedezetet nem igényel.

* Az Intézményben a házi segítségnyújtás vonatkozásában 2021. december 31. napjától két fő 4 órás üres státusszal fog rendelkezni, melynek betöltése az alacsony jövedelem miatt a korábbi tapasztalatok alapján várhatóan nem tud megvalósulni. A hatékonyabb munkaszervezés, mind pedig a feladatellátás zavartalan biztosítása érdekében indokolt a két fő részmunkaidős státusz összevonása 1 fő 8 órás teljes munkaidős státuszra, mely módosítás az önkormányzat részéről további pénzügyi fedezetet nem igényel.

Az intézményvezető asszony kéri a két fő létszám biztosítását, illetve a két fő négy órás státusz összevonását egy fő 8 órás státusz létrehozására.

Kérem a Tisztelt Bizottságot, hogy a fentiek alapján az előterjesztést megtárgyalni, és véleményező szervként az SZMSZ 53. § 14. pontja alapján a határozati javaslatot elfogadni szíveskedjék.

Szombathely, 2021. december „ ”

 **/: Dr. László Győző :/**

HATÁROZATI JAVASLAT

**…./2021.(XII.15.) SzLB sz. határozat**

1. Szombathely Megyei Jogú Város Közgyűlésének Szociális és Lakás Bizottsága a „Javaslat a Pálos Károly Szociális Szolgáltató Központ és Gyermekjóléti Szolgálat 2022. évi létszám előirányzatával kapcsolatos döntés meghozatalára” című előterjesztést megtárgyalta és az SZMSZ 53. § 14. pontja alapján egyetért azzal, hogy a Pálos Károly Szociális Szolgáltató Központ és Gyermekjóléti Szolgálat létszám-előirányzata 2022. január 1. napjától 2 fővel emelkedjen, valamint a két fő 4 órás státusz 1 fő 8 órás státuszra módosuljon.
2. A Bizottság javasolja a Közgyűlésnek, kérje fel a Pálos Károly Szociális Szolgáltató Központ és Gyermekjóléti Szolgálat vezetőjét, hogy a döntést követően szükséges munkáltatói és egyéb intézkedéseket tegye meg.

**Felelősök:** Dr. Nemény András polgármester

 Dr. László Győző alpolgármester

 Dr. Czeglédy Csaba, a Szociális és Lakás Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kulcsár Lászlóné, a Pálos Károly Szociális Szolgáltató Központ és Gyermekjóléti Szolgálat vezetője /

**Határidő:** a Közgyűlés december havi ülése